Amt Himmelpoorten

Dat Amt Himmelpoorten weer en Verwaltungsrebeed in Bremen-Veern un in dat Königriek Hannover mit Seet in Himmelpoorten binnen de Landdrostie Stood. Dor hett groff dat Rebeed von de hüdige Samtgemeen Olendörp-Himmelpoorten tohöört.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

 Geografie 

Dat Amt is in’n Noorden an dat Gericht Oosten grenzt, in’n Noordoosten an dat Grevengericht Bützfleet un dat Amt Wischhoben, in’n Oosten an dat Amt Stood-Gothenborg, in’n Süüdoosten dat Gericht Swing (na 1784, vörher Amt Harsfeld), in’n Süden dat Amt Harsfeld, in’n Süüdwesten un Westen dat Amt Bremervöör un in’n Noordwesten dat Gericht Heckthusen.

 Bet 1852 

Dat Amt Himmelpoorten is na’n Dörtigjohrigen Krieg un de Säkularisation ut’n Besitt von dat Klooster Himmelpoorten billt worrn un dor hebbt de Kaspels Himmelpoorten, Host un Grootweurn tohöört.

De Böörd Olendörp is 1712 Deel von dat Amt Himmelpoorten worrn, nadem de Dänen dat Land innahmen harrn, un harr vörher en egen VaagtAnton Friedrich Büsching: Neue Erdbeschreibung. 1768, .

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Himmelpoorten weer in disse Tied de Seet von den Kanton Himmelpoorten. 1813 müssen de Franzosen dat Amt denn opgeven un de ole Stand is wedderkamen.

De Kriminalgerichtsborkeit för dat Gericht Heckthusen hett dat Amt Himmelpoorten an’n 1. Juli 1827 övernahmen.Juristische Zeitung für das Königreich Hannover. Band 2, 1827,  De  för dat Gericht Oosten hett dat Amt denn 1830 övernahmenGesetze, Verordnungen und Ausschreiben für das Königreich Hannover. Band 2, 1839, .

1848 weer dat Amt so 215,88 km² groot.

To’n 11. März 1850 is dat Gericht Heckthusen oplööst un Deel von dat Amt Himmelpoorten worrn.Christian H. Ebhardt: Gesetze, Verordnungen und Ausschreiben für das Königreich Hannover. 1846–1850. Vandenhoeck und Ruprecht, Göttingen 1851, Sied 172

 Öörd Stand 1848Friedrich W. Harseim, C. Schlüter: Statistisches Handbuch für das Königreich Hannover. 1848, Sied 134: http://books.google.de/books?ideOI-AAAAcAAJ&pgPA134 
mini|Dat Steinmetzhuus, 1728/1729 buut as Amtshuus
Öörd ahn egen Nummer hebbt to de Gemeen von dat Dörp mit bihöört, ünner dat se ünnerstaht, un weren dormit nich egenstännig.

+ Kloosterbezirk Himmelpoorten  Oort  Lüüd  Hüüs  Aard  Status 1  Himmelpoorten  546  88  Dörp  Gemeen   Löh  46  10  Dörp   Ossenpohl  28  6  Dörp   Ramels  28  6  Dörp 2  Blomendol  327  67  Dörp  Gemeen 3  Burweg  338  72  Dörp  Gemeen   Host  33  6  Dörp 4  Bredenwisch  200  39  Dörp  Gemeen 5  Engelschopp  297  49  Dörp  Gemeen   Borg  100  24  Dörp   Seemoor  52  12  Dörp 6  Neeland  383  60  Dörp  Gemeen 7  Grootweurn  518  87  Dörp  Gemeen+ Böörd Olendörp  Oort  Lüüd  Hüüs  Aard  Status 1  Olendörp  744  125  Dörp  Gemeen   Kaken  59  10  Dörp   Sunn  12  2  Hoff 2  Bossel  107  21  Dörp  Gemeen 3  Brobargen  212  43  Dörp  Gemeen   Good Brobargen  8  1  Eddelgood  ahn Gemeen 4  Esdörp  367  72  Dörp  Gemeen 5  Gröpel  324  56  Dörp  Gemeen   Schönau  11  1  Hoff 6  Beeß  49  6  Dörp  Gemeen   Forst  41  7  Dörp   Huud  49  9  Dörp 7  Öölm  698  99  Dörp  Gemeen   Öölmer Hogenmoor  37  6  Dörp   Schierel  10  1  Hoff   Vörhoorn  30  7  Hoff 8  Hogenoh  254  34  Dörp  Gemeen   Willah un Willahermoor  41  6  Dörp 9  Heinbockel  249  50  Dörp  Gemeen 10  Düünbeudel  221  40  Dörp  Gemeen   Schregenmoor  6  1  Hoff 11  Middelsdörp  107  22  Dörp  Gemeen 12  Hammah  298  72  Dörp  Gemeen 13  Hammahermoor  61  10  Dörp  Gemeen 14  Kuhla  132  22  Dörp  Gemeen   Good Kuhla  11  2  Eddelgood  ahn Gemeen

 1852-1859 

Dat Amt Himmelpoorten is bi de Verwaltungs- un Justizreform an’n 1. Oktober 1852 in dat Königriek Hannover denn wedder ümbillt worrn. De Öörd Neeland, Neelannermoor un Grootweurn, de al von öllers to dat Amt Himmelpoorten tohöört harrn, sünd na dat Amt Oosten wesselt.

As Gericht för dat Amt is to’n 1. Oktober 1852 dat Amtsgericht Himmelpoorten inricht worrn.

 1859-1885 

1859 bi de nächste Verwaltungsreform is dat ole Amt Stood denn ok Deel von dat Amt Himmelpoorten worrn. To dat Amt Stood hebbt Gothenborg, de Böörd Mulsen un en Reeg Öörd höört, de vondaag to de Gemeen Stood tohöört (de Stadt Stood sülvs aver nich).

Gliektiedig hebbt de Ämter Himmelpoorten un Oosten Rebeden uttuuscht. Kronenborg un dör en Verordnung von’n 22. Juni 1859 de Rebeden, de in Brobargen op dat linke Över von de Oost legen (de Höben),Sammlung der Gesetze, Verordnungen und Ausschreiben für das Königreich Hannover: vom Jahre 1859. Kius, 1859, Sied 693 sünd dorbi von dat Amt Oosten na dat Amt Himmelpoorten wesselt un de Deel von dat ole Gericht Heckthusen op dat linke Över von de Oost mit Bornbarg, Heckthusen, Lüttwöörn, Klint, Lohmöhlen un Wisch annersrüm.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Stoder Geestkreis tohöört.

 Na 1885 

Bi de Verwaltungsreform in Prüßen to’n 1. April 1885 is dat Amt Himmelpoorten oplööst worrn un dor is tohoop mit dat Amt Harsfeld un de Stadt Stood de Kreis Stood von worrn. Öölm hett dat Amt aver an den Kreis Bremervöör afgeven.

De olen Akten ut dat Amt Himmelpoorten liggt vondaag in dat Archiv von de Ridderschop von dat Hertogdom Bremen in Stood.

 Inwahnertall 

 Amtlüüd 
Born: Georg von Issendorff, Kloster und Amt Himmelpforten. Nach Akten und Urkunden dargestellt, Naardruck vun de "Stader Archiv", 1911/1913, verbetert dör Clemens Förster, Stood un Buxthu: Krause, 1979, S. 115seq. Keen ISBN. 

Övergangstied vun’t Klooster to’n Amt Himmelpoorten:

Toeerst is Daniel von Arentsschild Propst von Himmelpoorten worrn, de kort later dat Leid över dat Kloosteramt an sien Broder Johann Friederich von Arensen övergeven hett, de sik denn Opseher nöömt hett. Na em sünd siet 1658 Amtlüüd insett worrn:
 siet 1658: Erich Everdt Greuningk/Gröning, Amtsschriever,Silvia Schulz-Hauschildt, Himmelpforten – Eine Chronik, Gemeen Himmelpoorten (Utgever), Stood: Hansa-Druck Stelzer, 1990, S. 57. Keen ISBN. vörher weer he Kloosterschriever
 vör 1663–1666: Franz Greuningk/Gröning, Söhn vun Erich Everdt, Verwalter vun’t Amt Himmelpoorten, insett dör Graaf Lewenhaupt/Löwenhaupt

1666–1668: Hinrich Greuningk/Gröning, tituleert Amtmann, Broer vun Franz 
1668–1677: Michael Riedell, tituleert Amtmann, affsett dör de Besatters von Lümborg-Celle
1677–1680: Albertus Hartmann, tituleert Amtmann, insett dör de Besatters von Lümborg-Celle
1680–1682: Samuel Friedrich Riedell, tituleert Amtmann, Söhn vun Michael Riedell
1682–1705: Lotharius Feindt, tituleert Amtmann
1705–1712: Johann von Leutschberg, tituleert Amtmann, affsett dör de däänschen Besatters
1712–1752: Ernst Friedrich Pflueg, tituleert Amtmann
1752–1760: Johann Hermann Meyer, tituleert Amtmann
1761–1767: Diedrich Bremer, tituleert Drost 
1768–1779: Heinrich Philip Tiling, tituleert Amtmann 
1780–1793: Wilhelm Heinrich Rautenberg, tituleert Oberamtmann
1793–1810: Johann Friedrich Keyßler
1810–1811: Westfäälsche Annekschon, Canton Stood un Himmelpoorten 
1811–1813: Franzöösche Annekschon, Canton de Himmelpforten 
1811–1813: Johann Friedrich Meyer, tituleert CantonsmaireSilvia Schulz-Hauschildt, Himmelpforten – Eine Chronik, Gemeen Himmelpoorten (Utgever), Stood: Hansa-Druck Stelzer, 1990, S. 67. Keen ISBN.
1814–1818: Claus Carl Eberhard von der Decken, tituleert Drost 
1818–1836: Carl August Diedrich von Goeben, tituleert Drost
1836–1849: Eduard August Reinbold, tituleert Oberamtmann
1849–1852: Friedrich Carl Heinrich Lodemann, tituleert Amtsassesser (övergangswies)
1852–1. Juli 1867: Friedrich Christian Marschalck von Bachtenbrock, tituleert Amtmann, siet 1862 Oberamtmann, affsett dör the prüüßschen Besatters 
1867–1878: Heinrich Alfred Reinick, tituleert Kreishauptmann
1878–1885: Nikolaus Caspar Adolf Goetze, tituleert Kreishauptmann

 Amtsschrievers 

 1776–: Ludolf Friedrich Cordemann
 ~1779: Conrad Hermann Heinrich Hornbostel
 ~1784: Adolph Erich Vogt
 –1792: Bruno Johann Friedrich Mardefeld
 1792–1794: Christian Friedrich Rudorff
 1794–1795: Friedrich August Urban Stock
 Juli 1797–: Wilhelm Neubourg
 ~1803: Georg Just Julius Wackerhagen

 Literatur 

 Georg von Issendorff: Kloster und Amt Himmelpforten: nach Akten und Urkunden dargestellt. 1979
 Hans-Cord Sarnighausen: Amtsjuristen von 1715 bis 1866 in Himmelpforten bei Stade, in: GENEALOGIE, Verlag Degener & Co. Insingen, Heft 4/2008, S. 325-350.

 Footnoten 

Kategorie:Amt
Kategorie:Kurförstendom Hannover
Kategorie:Königriek Hannover
Kategorie:Provinz Hannover
Kategorie:Gifft dat nich mehr